Abdul Quader Molla

Abdul Quader Molla (ka Abdul Kader Mollah; bengali keeles আবদুল কাদের মোল্লা}}; 14. august 1948, Amirabad, Faridpuri piirkond, Bangladesh – 12. detsember 2013, Dhaka, Bangladesh) oli Bangladeshi poliitik, kes 2013. aastal mõisteti surma ning hukati sõjakuritegude eest Bangladeshi iseseisvussõjas 1971. aastal, vaatamata ÜRO protestile. Ta oli riigi suurima islamistliku partei Bangladesh Jamaat-e-Islami asepeasekretär. Molla oli Bangladeshi ajalehe The Daily Sangram endine tegevtoimetaja ning kandideeris kaks korda ebaõnnestunult Bangladeshi parlamendivalimistel, 1986. ja 1996. aastal, kandideerides Faridpur-4 ringkonnas Jamaat-e-Islami nimekirjas. 5. veebruaril 2013 mõistis Bangladeshi Rahvusvaheline Tribunal ta süüdi viies punktis kuuest, süüdistatuna kuritegudes inimsuse vastu ja sõjakuritegudes. Kohtuotsuse järgi osales Mollah iseseisvussõjas Bangladeshi iseseisvuse vastase paramilitaarse organisatsiooni Al-Badr liikmena 344 tsiviilisiku tapmises ja teistes kuritegudes. Algselt mõisteti talle eluaegne vangistus. Kohtuotsuse tõttu puhkesid Bangladeshis meeleavaldused, kus nõuti kõigile kohtualustele surmanuhtlust. Protestiliikumine levis pealinnast Dhakast ka ülejäänud riiki. Meeleavaldajad nõudsid, et kõik sõjakuritegudes süüdistatud mõistetaks surma ning Jamaat-e-Islami partei keelustataks. Jamaat-e-Islami korraldas riigis vägivaldseid meeleavaldusi enda kaitseks, nõudes oma süüdistatavate ja süüdimõistetud juhtide vabastamist. 17. septembril 2013, pärast muudatust rahvusvahelise tribunali seaduses, mis lubas valitsusel või kaebajal tribunali otsus edasi kaevata, mõistis Bangladeshi ülemkohus Molla süüdi mõrvades ja teistes sõjakuritegudes, mõistes talle eluaegse vangistuse asemel surmanuhtluse. 11. detsembril otsustati ta puua, kuid hukkamine lükati edasi ja Molla poodi 12. detsembril esimese sõjakurjategijana, kes on hukatud kuritegude eest Bangladeshi iseseisvussõjas. Human Rights Watch on kritiseerinud Molla kohtuotsust, kuna nende hinnangul avaldas Bangladeshi valitsus tribunalile kohatut survet ning seadust muudeti, et seda saaks rakendada tagasiulatuvalt, rikkudes sellega rahvusvahelisi õiglase kohtumõistmise reegleid. Macpherson, Caroline (5. veebruar 2013). "ICT convicts A. Q. Molla of 5 charges and sentences him to life imprisonment". International law bureau. Originaali arhiivikoopia seisuga 12. detsember 2013. Vaadatud 13. detsembril 2013. Quader Molla hangs finally for war crimes bdnews24. 12 December 2012. "Summary of verdict in Quader Mollah case". The Daily Star. 6. veebruar 2013. Vaadatud 6. veebruar 2013. "Bangladesh hangs Islamist leader despite U.N. objections". CNN. 13. detsember 2013. "Bangladesh jails Islamic party leader for life". The Guardian. 5. veebruar 2013. Vaadatud 6. veebruar 2013. "কাদের মোল্লার যাবজ্জীবন : দ্বিতীয় রায় (Kader Molla life sentence: the second verdict)". Amar Desh. 6. veebruar 2013. Vaadatud 20. aprill 2013. "Bangladesh Islamist sentenced to life in prison for war crimes". 5. veebruar 2013. Vaadatud 6. veebruar 2013. "Huge Bangladesh rally seeks death penalty for War Crimes". BBC. 8. veebruar 2013. Vaadatud 9. veebruar 2013. Al-Mahmood, Syed Zain (23. veebruar 2013). "Bangladesh split as violence escalates over war crimes protests". The Observer. "Bangladesh's rising voices". Al Jazeera. 19. veebruar 2013. Originaali arhiivikoopia seisuga 23. veebruar 2013. Vaadatud 21. veebruar 2013. Philip Hensher (19. veebruar 2013). "The war Bangladesh can never forget". The Independent. Vaadatud 26. veebruar 2013. "Amendment of International Crimes Tribunal Act of 1973". The Bangladesh Trial Observer. 7. märts 2013. Vaadatud 12. detsember 2013. "Case history". Supreme Court. Originaali arhiivikoopia seisuga 21. september 2013. Vaadatud 12. detsember 2013. "Mirpur butcher Molla must die, says SC". bdnews24. 17. september 2013. Vaadatud 12. detsember 2013. Star Online Report. "Mollah execution stayed; Late evening move earns stay till 10:30am tomorrow". The Daily Star. Vaadatud 11. detsember 2013. "Molla's fate hangs in the balance". bdnews24. 17. september 2013. Vaadatud 11. detsember 2013. "Bangladesh: Death Sentence Violates Fair Trial Standards" Human Rights Watch. September 18, 2013. Retrieved 2013-09-18.